Half-Life
Half-Life — ვიდეო თამაში, რომელიც მოიცავს სამეცნიერო ფანტასტიკას და ალტერნატიულ ისტორიას. ამ თამაშის თითქმის ყველა სერია არის პირველი პირით და დაფუძნებულია GoldSource ან Source ძრავებზე. Valve Corporation არის ამ სერიის თამაშების შემქმნელი და ნაწილობრივ გამომქვეყნებელი. ამ სერიის თამაშებში მოთამაშე არის ყოველთვის მთავარი პროტაგონისტი, გორდონ ფრიმანი, თეორეტიკოს-ფიზიკოსი, რომელიც მუშაობს კომპანია Black Mesa-ს კვლევით ცენტრში. ამ სერიის ორი თამაში, Half-Life და Half-Life 2, არის სრულმეტრაჟიანი თამაში, როდესაც დანარჩენი ორი, Half-Life 2: Episode 1 და Half-Life 2: Episode 2, არის მოკლე ეპიზოდები. დადასტურებულია, რომ Half-Life 2: Episode 3 იქნება ბოლო ეპიზოდური სერია Half-Life 2-ში. 2007 წელს კომპანიამ Valve-მა შექმნა კიდევ ერთი თამაში Portal, რომელიც მიეკუთვნება იგივე Half-Life თამაშის სამყაროს, ხოლო მოგვიანებით, 2011 წელს გამოუშვა გაგრძლება Portal 2. 2020 წელს, 13-წლიანი პაუზის შემდეგ, Valve-მა საბოლოოდ გამოუშვა Half-Life: Alyx. იგი, Half-Life-ის სხვა თამაშებისგან განსხვავებით, ვირტუალური რეალობისთვისაა ექსკლუზიურად შექმნილი, დაფუძნებულია Source 2-ის ძრავაზე. მასში აღწერილი მოვლენები Half-Life 2-მდე ვითარდება და პროტაგონისტი გორდონ ფრიმენის თანამებრძოლი ალექს ვენსია.